Oʻzbekiston Respublikasi Ichki ishlar vazirligi va Milliy gvardiyasi qoʻriqlash boʻlinmalari tomonidan jismoniy va yuridik shaxslar mol-mulki hamda obyektlarini qoʻriqlash borasida koʻrsatiladigan xizmatlar tariflarini belgilash metodikasini tasdiqlash toʻgʻrisida
(resolution, 2026-03-10)

Oʻzbekiston Respublikasi Ichki ishlar vazirligi va Milliy gvardiyasi qoʻriqlash boʻlinmalari tomonidan koʻrsatiladigan qoʻriqlash xizmati tariflarini shakllantirishni tartibga solish, bunda ochiqlik va shaffoflikni taʼminlash maqsadida Vazirlar Mahkamasi qaror qiladi: 2. Oʻzbekiston Respublikasi Ichki ishlar vazirligi va Milliy gvardiyasi qoʻriqlash boʻlinmalari tomonidan jismoniy va yuridik shaxslar mol-mulki hamda obyektlarini qoʻriqlash borasida koʻrsatiladigan xizmatlar tariflarini belgilash metodikasi ilovaga muvofiq tasdiqlansin. 3. Oʻzbekiston Respublikasi Ichki ishlar vazirligi va Milliy gvardiyasi qoʻriqlash xizmati tariflarini ishlab chiqishda Oʻzbekiston Respublikasi Ichki ishlar vazirligi va Milliy gvardiyasi qoʻriqlash boʻlinmalari tomonidan jismoniy va yuridik shaxslar mol-mulki xamda obyektlarini qoʻriqlash borasida koʻrsatiladigan xizmatlar tariflarini belgilash metodikasiga amal qilsin. 4. Mazkur qarorning bajarilishini nazorat qilish Oʻzbekiston Respublikasi Milliy gvardiyasi qoʻmondoni B.X. Tashmatov zimmasiga yuklansin. 1. Ushbu metodika Oʻzbekiston Respublikasi Ichki ishlar vazirligi huzuridagi Qoʻriqlash departamenti hamda Milliy gvardiyasi Muhim davlat obyektlarini qoʻriqlash boshqarmasi boʻlinmalari (keyingi oʻrinlarda qoʻriqlash boʻlinmalari deb ataladi) tomonidan koʻrsatiladigan jismoniy va yuridik shaxslarning mol-mulki hamda obyektlarini qoʻriqlash xizmatlarining, shuningdek, shartnoma asosida mol-mulk qoʻriqlovini taʼminlash bilan bogʻliq boshqa xizmatlarning tariflarini belgilash tartibini belgilaydi. 2. Jismoniy va yuridik shaxslar mol-mulki xamda obyektlarini qoʻriqlash boʻyicha koʻrsatiladigan xizmatlar, shuningdek, shartnoma asosida mol-mulk qoʻriqlovini taʼminlash bilan bogʻlik boshqa xizmatlar tariflari (keyingi oʻrinlarda tarif deb ataladi) qoʻriqlash xizmatining xar bir turi boʻyicha belgilanadi: saf boʻlinmalari naryadlari bilan qoʻriqlash; harbiylashtirilgan boʻlinmalar bilan qoʻriqlash; erkin yollangan qorovullar bilan qoʻriqlash; texnik vositalar yordamida qoʻriqlash (texnik qoʻriqlash). 3. Qoʻriqlash boʻlinmalari tomonidan koʻrsatiladigan qoʻriqlash xizmatlarining tariflarining xizmat tannarxiga kiritilgan sarf-xarajatlar, davr xarajatlari, moliyaviy faoliyat boʻyicha xarajatlar, soliq va yigʻimlar boʻyicha xarajatlar yigʻindisidan kelib chiqib hisoblanadi. 4. Asosiy vositalarning eskirishi amortizatsiya ajratmalari hisobidan qoplanadi. 5. Har bir qoʻriqlash turi boʻyicha tarifni hisoblash xizmatga tegishli haqiqiy sarf-xarajatlar koʻrsatkichlari asosida amalga oshiriladi va toʻgʻridan-toʻgʻri xarajatlar (Xt) hamda ustama xarajatlarning tegishli xizmat turiga toʻgʻri keladigan qismidan tashkil topadi. Qoʻriqlash xizmatini koʻrsatish bilan bogʻliq toʻgʻridan-toʻgʻri xarajatlar pul taʼminoti va kiyim-kechak taʼminotini oʻz ichiga oladi. 6. Ustama xarajatlarning qoʻriqlash xizmatlari turlari boʻyicha taqsimlanishi har bir qoʻriqlash turi boʻyicha yil davomida koʻrsatilgan xizmat hajmiga mutanosib ravishda amalga oshiriladi va quyidagi formula asosida hisoblanadi: bunda: Xut — qoʻriqlash xizmati turlari boʻyicha ustama xarajatlar; Xu — qoʻriqlash boʻlinmalari faoliyatini boshqarish bilan bogʻlik umumiy yillik ustama xarajatlari. Bunga quyidagi xarajatlar kiradi: maʼmuriy-boshqaruv xodimlari va qoʻmondonlik tarkibini saqlash xarajatlari; asosiy vositalarning amortizatsiyasi; xizmat safarlari xarajatlari; ijtimoiy nafaqalar; kommunal xarajatlar; soliq va yigʻimlar; avtotransport vositalarini saqlash va sugʻurtalash; tavakkalchilik sugʻurtasi; benzin va yoqilgʻi moylash materiallari sotib olish; bank xizmatlari; kanselyariya mollari sotib olish; ijara xarajatlari; oʻqitish; dezinfeksiya; poligrafiya xarajatlari; aloqa va obuna xarajatlari; texnika va uskunalar sotib olish; asosiy vositalarning joriy taʼmiri; bino va inshootlarni qurish; qoʻriqlash uskunalarini oʻrnatish va xizmat koʻrsatish; harbiy mulkni sotib olish xarajatlari. U — koʻrsatilgan xizmatlarning umumiy yillik hajmi; Uxt — qoʻriqlash turi boʻyicha koʻrsatilgan xizmatlarning yillik hajmi. Bunda qoʻriqlash boʻlinmalari faoliyati bilan bogʻliq umumiy yillik ustama xarajatlar narxlarining keyingi davrlar uchun qayta hisoblanishi Vazirlar Mahkamasining “Tovar bozorlarida monopoliyaga qarshi tartibga solishni yanada takomillashtirish chora-tadbirlari toʻgʻrisida” 2018-yil 30-martdagi 249-son qaroriga muvofiq amalga oshiriladi. Qoʻriqlash xizmatining prognozlashtirilgan umumiy xarajatlari qoʻriqlash xizmatiga sarflangan haqiqiy xarajatlar va oxirgi toʻrt chorak hisobot koʻrsatkichlarining tahlili asosida hamda prognozlashtirilgan xarajatlarni va narxlar oʻzgarishini hisobga olgan holda hisoblanadi. Qoʻriqlash xizmatining har bir turi boʻyicha prognoz qilingan xarajatlar hajmi quyidagi formula asosida belgilanadi: bunda: Xtt — tegishli qoʻriqlash xizmati turiga prognozlashtirilgan toʻgʻridan-toʻgʻri xarajatlar; Xut — tegishli qoʻriqlash xizmati turiga toʻgʻri keladigan prognozlashtirilgan ustama xarajatlarning qismi; Xqt — jismoniy va yuridik shaxslarning mol-mulkini va obyektlarini qoʻriqlash boʻyicha tegishli qoʻriqlash turiga bevosita bogʻliq boʻlgan va prognozlashtirilgan xarajatlarning yillik summasi. 7. Har bir qoʻriqlash turi boʻyicha qoʻriqlash xizmatining bir soatlik prognozlashtirilgan narxi (TqT) quyidagicha aniqlanadi: bunda: Xqt — tegishli qoʻriqlash turiga prognozlashtirilgan xarajat hajmi; Vkt — tegishli qoʻriqlash turining taxmin qilingan vaqti, soat. Masalan, qoʻriqlash saf boʻlinmalari naryadlari bilan qoʻriqlashning bir post-soati tarifi (TPSB) qoʻriqlash saf boʻlinmalari naryadlari bilan qoʻriqlashga prognoz qilingan xarajatlar hajmining taxmin qilingan qoʻriqlash vaqtiga nisbati orqali aniqlanadi. 8. Texnik qoʻriqlashning tarifi (Ttq) quyidagi formula boʻyicha aniqlanadi: bunda: Xtq — jismoniy va yuridik shaxslar mol-mulki hamda obyektlarini texnik vositalar yordamida qoʻriqlash xizmatlarini koʻrsatish bilan bevosita bogʻliq boʻlgan xarajatlarning prognozlashtirilgan yillik summasi. Bunga quyidagilar kiradi: pul taʼminoti (lavozim maoshi, maxsus unvon boʻyicha maoshi, xizmat yillari uchun foizli ustama, Oʻzbekiston Respublikasi qonunchilik hujjatlarida belgilangan ustama va boshqa qoʻshimcha toʻlovlar), davlat majburiy sugʻurtasi, pensiya huquqiga ega xodimni ishdan boʻshatish munosabati bilan beriladigan bir martalik nafaqa, xodimning yaralanishi yoki halok boʻlishi bilan bogʻliq beriladigan bir martalik nafaqa, turar joyni vaqtincha ijaraga olganlik (ijarada turganlik) uchun pul kompensatsiyasi, xizmat safari xarajatlari hamda navbatdagi taʼtilga borib-kelishdagi yoʻlkira xarajatlari toʻlovlari; texnik qoʻriqlash punkti (keyingi oʻrinlarda TQP deb ataladi) xodimlari hamda qoʻriqlash tizimlari naryadlari bilan “Tashvish” signaliga javob beradigan, shuningdek, patrullik qiladigan va qoʻriqlanayotgan obyektlardan TQPlarga kelib tushayotgan “Tashvish” signallariga tezkor javob beradigan xodimlarning kiyim-kechak taʼminoti; maxsus vositalar sotib olish va saqlash (qurol-yarogʻ, aslahalar va ularga oʻq-dorilar, shaxsiy himoya va faol himoyalanish vositalari); avtomototransportni saqlash; maxsus texnika va xizmat radioaloka vositalarini saqlash; TQP ishchilarini saqlash (lavozim maoshi, kompensatsiya va ragʻbatlantirish xususiyatiga ega toʻlovlar, ish haqlarini hududiy tartibga soladigan toʻlovlar, shu jumladan ogʻir iqlim sharoitiga ega boʻlgan hududlarda tuman koeffitsiyenti va ish haqiga foizli ustama toʻlovlari, ishdan boʻshatilish chogʻida beriladigan nafaqa, ish bilan taʼminlanish davrida oʻrtacha oylik ish haqini saqlab qolish, oʻrindoshlik uchun toʻlov, moddiy yordam); qoʻriqlash texnika vositalarini ishlatish va taʼmirlash xarajatlari; simli va (yoki) simsiz aloqa operatorlarining xizmatlari uchun toʻlovlar; bino, xonalarni saqlash (kommunal xizmatlar) hamda ijaraga olish boʻyicha toʻlovlar; asosiy vositalar amortizatsiyasi; ustama xarajatlar (ushbu Metodikaning 6-bandida keltirilgan formula boʻyicha aniqlanadi); Vtq — tuzilgan shartnomalarga muvofiq jismoniy va yuridik shaxslar mol-mulki hamda obyektlarini texnik vositalar yordamida qoʻriqlash soatlari miqdori. 9. “Tashvish” signali boʻyicha bir soatlik xizmat tarifi texnik qoʻriqlashning bir soatlik narxining 50% miqdorida belgilanadi. 10. Soxta “tashvish” signali boʻyicha chiqish tarifi (Tsts) kuyidagi formula boʻyicha aniqlanadi: bunda: Tpsb — qoʻriqlash saf boʻlinmalari naryadlari bilan qoʻriqlashning bir post-soati tarifi; Xs — saf boʻlinmalari naryadlari bilan qoʻriqlashning bitta postiga ajratilgan xodimlar soni; S — qoʻriqlashni taʼminlash uchun ajratiladigan xodimlar soni; B — qoʻriqlashning haqiqiy vaqti (soat); X — jalb qilingan xizmat avtotransportining xarajatlari (mashina/soat). Mashina/soatlarni hisoblash avtotransport korxonalarining hisob-kitoblari asosida amalga oshiriladi. 11. Texnik qoʻriqlash tarifi quyidagi turlar boʻyicha hisoblanishi mumkin: fuqarolarning mol-mulki saqlanadigan joylar, xonadonlar, tashkilot va muassasalar obyektlari. 12. Harbiylashtirilgan qoʻriqlash boʻlinmalari bilan qoʻriqlashning bir post-soat tarifi (TPXB) koʻyidagi formula boʻyicha aniqlanadi: bunda: Xxb — harbiylashtirilgan qoʻriqlash boʻlinmalari bilan qoʻriqlash uchun prognozlashtirilgan xarajatlar: pul taʼminoti (lavozim maoshi, xizmat yillari uchun foizli ustama, Oʻzbekiston Respublikasi qonunchilik hujjatlarida belgilangan ustama va boshqa qoʻshimcha toʻlovlar); davlat majburiy sugʻurtasi; kiyim-kechak taʼminoti; maxsus vositalarni sotib olish va saqlash (qurol-yarogʻ, aslahalar va oʻq-dorilar, shaxsiy himoya va faol mudofaa vositalari); ustama xarajatlar (ushbu Metodikaning 6-bandida keltirilgan formula boʻyicha aniqlanadi); Sxb — harbiylashtirilgan qoʻriqlash boʻlinmalari bilan qoʻriqlashning taxmin qilingan soatlari. 13. Qoʻriqlash boʻlinmalarining erkin yollangan qorovullari bilan qoʻriqlashning bir post-soat tarifi (Tpeq) quyidagi formula boʻyicha aniqlanadi: bunda: Xeq — erkin yollangan qorovullar bilan qoʻriqlashga prognozlashtirilgan xarajatlar. Bunga quyidagi xarajatlar kiradi:: pul taʼminoti (lavozim maoshi, xizmat yillari uchun foizli ustama, Oʻzbekiston Respublikasi qonunchilik hujjatlarida belgilangan ustama va boshqa qoʻshimcha toʻlovlar); davlat majburiy sugʻurtasi; kiyim-kechak taʼminoti; ustama xarajatlar (ushbu Metodikaning 6-bandida keltirilgan formula boʻyicha aniqlanadi); Seq — erkin yollangan qorovullar bilan qoʻriqlashning taxmin qilingan soatlari.